Here is a page extracted from Wikipedia that may contain CSS, HTML, and a lot of unformatted text.

Title: Tukad Pakerisan
Content: Pakerisan punika tukad sané magenah ring Kabupatén Gianyar, Bali, Indonésia. Tukad puniki ngembak saking perbukitan Kintamani. Jimbar nyané ±29,88 km² taler lantang ipun 34,50 km

Hidrologi 
Toya Tukad Petanu saking mekudang-kudang béji ring pegunungan Kintamani, sané dados sumber toya saking akéh tukad ring Bali, tukad Pakerisan ngentasin tigang kecamatan punika Tampaksiring, Blahbatuh, Gianyar, loloan ipun riantara pesisi Lebih miwah pantai Cucukan. Antuk debit toya rata - rata 198.261 m³/detik

Géograpi 
Tukad puniki ngembak ring wewengkon tengah nuju kelod nusa Bali sané meiklim wana sabeh tropis (kode: Af mawit klasifikasi iklim Köppen-Geiger).

Situs ring Pemargin Tukad 

Mawit cutetan Stutterheim miwah Bernet Kempers ring warsa 1923-1930, wewengkon Tukad Petanu sareng Tukad Pakerisan dados silih tunggil genah akéh nyané katemu peninggalan purbakala.

Ring warsa 2012 DAS Tukad Pakerisan katetapang dados wewengkon B Lanskap Budaya antuk cakupan wewidangan ipun jimbar nyané 529,1 héktare taler wewidangan penyangga jimbar nyané 188 hektare, kejangkep sareng situs, inggih punika:
 Pura Tirta Empul
 Candi Pegulingan
 Candi Mangening
 Candi Gunung Kawi

Tata guna wewidangan miwah tata ruang 
Kawiguna wewidangan ring DAS Pakerisan punika tegalan, uma, betbetan, perkebunan, taler wana.

Saking rupa panorama kiwa miwah tengen tukad Pakerisan ring wagian hulu kantun alami, kautama ring wewidangan Tampaksiring ngantos Blahbatuh. Punika mawinan tukad nyané luwih kewiguna antuk pertanian. Wagian hulu taler kawiguna antuk wisata toya river tubing. Wagian tengah akéh keanggén antuk pertanian, kawéntenang utsaha perternakan. Wagian hilir ngentasi Bali Safari miwah Marine Park.

Pancemaran 
Mawit tetilikan, wewidangan Tukad Petanu ketah nyané saking hulu ngantos tengah keanggén antuk wisata toya taler dados sumber baku toya (baku toya minum miwah antuk pertanian), pancemaran ringan wentén ring tengah ngantos hilir, punika mawinan wentén nganyudang limbah ring tukadé.

Cingak malih 
 Lis tukad ring Bali
 Lis tukad ring Indonésia

Pustaka 

Pakerisan